Príloha č. 2

**K Ú P N A  Z M L U V A**

**uzavretá v zmysle ust. § 588 a nasl. Občianskeho zákonníka**

**Čl. I.**

**Zmluvné strany**

# **I. Predávajúci:**

# **Univerzita Pavla Jozefa Šafárika v Košiciach**

Štatutárny zástupca: prof. MUDr. Ladislav Mirossay, DrSc.- rektor

Sídlo: Šrobárova 2, 041 80 Košice

IČO: 003397768

Bankové spojenie: Štátna pokladnica Bratislava, č. ú.: 7000074351/8180

( ďalej len „ predávajúci „ )

# 

# **II. Kupujúci:**

Názov a sídlo:......................................

IČO: ..................... ( u FO r. č. : ...................................)

Bankové spojenie:

č. ú.:

## Čl. II.

## Podklady pre uzavretie zmluvy

Podkladom pre uzavretie tejto kúpnej zmluvy je výsledok obchodnej verejnej súťaže vyhlásenej v súlade s ust. § 281 až 288 Obchodného zákonníka v októbri 2011.

## Čl. III.

## Právne predpisy

Vzájomné vzťahy oboch zmluvných strán sa riadia ust. zákona č. 40/1964 Zb. v znení neskorších predpisov – Občiansky zákonník, zákona č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon o cenách,zákon č. 176/2004 Z.z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov a vyhl. č. 492/2004 Z. z. o stanovení všeobecnej hodnoty majetku.

# **Článok IV.**

# **Predmet zmluvy**

1. Predávajúci je výlučným vlastníkom nehnuteľností, nachádzajúcich sa v katastrálnom území nachádzajú v k. ú. Košice - Letná, obec Košice – Staré mesto, okres Košice I., zapísané na LV č. 1167, a to:
2. **Pozemky:**

* parcela č. 313 - zastavané plochy a nádvoria – výmera 1 644 m2
* parcela č. 309/2 - zastavané plochy a nádvoria – výmera 273 m2
* parcela č. 309/3 - zastavané plochy a nádvoria – výmera 23 m2
* parcela č. 309/4 - zastavané plochy a nádvoria – výmera 21 m2
* parcela č. 309/5 - zastavané plochy a nádvoria – výmera 21 m2
* parcela č. 309/6 - zastavané plochy a nádvoria – výmera 21 m2

1. **Stavby:**
   1. meštiansky dom č. súp. 1047 na parcele č. 313, nachádzajúca sa na ul. Moyzesova č. 16 v Košiciach,
   2. radová garáž č. súp. 2476 na parcele č. 309/3, nachádzajúca sa vo dvore meštianskeho domu s prístupom cez cudzí pozemok zo Zbrojničnej ul. v Košiciach,
   3. radová garáž č. súp. 2477 na parcele č. 309/4, nachádzajúca sa vo dvore meštianskeho domu s prístupom cez cudzí pozemok zo Zbrojničnej ul. v Košiciach,
   4. radová garáž č. súp. 2478 na parcele č. 309/5, nachádzajúca sa vo dvore meštianskeho domu s prístupom cez cudzí pozemok zo Zbrojničnej ul. v Košiciach,
   5. radová garáž č. súp. 2479 na parcele č. 309/6, nachádzajúca sa vo dvore meštianskeho domu s prístupom cez cudzí pozemok zo Zbrojničnej ul. v Košiciach,
2. **Ostatné:**
   1. ploty
   2. vonkajšie úpravy.
   3. Predávajúci touto kúpnou zmluvou prevádza vlastnícke právo k nehnuteľnému majetku, uvedeného v odseku 1 tohto článku, na kupujúceho tak, ako sú opísané v znaleckom posudku č. 102/2011 vypracovaným v zmysle vyhl. č. 492/2004 Z. z. znalcom Ing. Ladislavom Tóthom, Košice.

## Čl. V.

**Vyhlásenia**

* + 1. Predávajúci vyhlasuje, že:
* jeho zmluvná voľnosť pre potreby platného uzavretia kúpnej zmluvy nie je nijako obmedzená a má právo s predmetom kúpy voľne nakladať,
* do momentu podpísania tejto kúpnej zmluvy nepodpísal žiadnu zmluvu majúcu dosah na prevod predmetu kúpy a predmet kúpy nie je predmetom exekučného konania,
* do momentu podpísania tejto zmluvy nepodpísal platne žiadnu inú zmluvu o prevode predmetu kúpy.
  + 1. Kupujúci vyhlasuje, že:
* sa so stavom predmetu kúpy oboznámil jej prehliadkou na mieste samom, stav predmetu kúpy je mu dobre známy, nevymienil si jeho iné vlastnosti a kupuje predmet kúpy v stave v akom stojí a leží ku dňu podpísania tejto zmluvy, bez akýchkoľvek výhrad,
* jeho zmluvná voľnosť pre potreby platného uzavretia kúpnej zmluvy nie je nijako obmedzená,
* má skutočný úmysel predmet kúpy nadobudnúť v súlade s ustanoveniami tejto zmluvy a nemá v úmysle akokoľvek ani v budúcnosti zmariť kúpu a predaj predmetu kúpy,

**Čl. VI.**

**Kúpna cena a platobné podmienky**

1. Predávajúci touto kúpnou zmluvou predáva a kupujúci v celosti kupuje a preberá do výlučného vlastníctva nehnuteľný majetok opísaný v čl. IV tejto zmluvy za dohodnutú kúpnu cenu ................................€(slovom: .......................................).
2. Cena nehnuteľného majetku zistená znaleckým posudkom č. 102/2011 vypracovaného v súlade s vyhl. č. 492/2004 Z. z. ( primeraná cena ) činí:

1 270 873 ,- €(slovom: jedenmilióndvestosedemdesiattisícosemstosedemdesiattri eur).

1. Zmluvné strany sa dohodli, že kupujúci dohodnutú kúpnu cenu vo výške.........................**, - €** (slovom: ..........................€) zaplatí naraz, najneskôr pri podpise kúpnej zmluvy na účet predávajúceho číslo 7000074351/8180, VS: 1002008 vedeného v Štátnej pokladnici Bratislava.

#### Čl. VII.

#### Práva a povinnosti zmluvných strán

* 1. Kupujúci nadobudne vlastnícke právo k predávanému nehnuteľnému majetku dňom rozhodnutia o povolení vkladu vlastníckeho práva do katastra nehnuteľností Katastrálnym úradom v Košiciach, Správou katastra Košice.
  2. Zmluvné strany sa dohodli, že návrh na vklad vlastníckeho práva k predávanému nehnuteľnému majetku v prospech kupujúceho podá Katastrálnemu úradu Košice, Správa katastra Košice predávajúci do 10 pracovných dní od zaplatenia kúpnej ceny podľa čl. VI. odsek 3) tejto zmluvy kupujúcim.
  3. Nehnuteľný majetok, ktorý je predmetom tejto kúpnej zmluvy, predávajúci odovzdá kupujúcemu do 10 pracovných dní od rozhodnutia o povolení vkladu vlastníckeho práva v prospech kupujúceho. O odovzdaní a prevzatí nehnuteľného majetku zmluvné strany vyhotovia písomný protokol Týmto dňom prechádza na kupujúceho aj nebezpečenstvo škody na nehnuteľnom majetku.

Čl. VIII.

Záverečné ustanovenia

1. Zmluvné strany berú na vedomie, že touto kúpnou zmluvou sú viazané dňom jej podpísania.
2. Predávajúci a kupujúci vyhlasujú, že si túto kúpnu zmluvu pred jej podpísaním prečítali, že ju uzatvorili po vzájomnom prerokovaní podľa ich pravej a slobodnej vôle, myslenej určite vážne a zrozumiteľne, nie v tiesni a nie za nápadne nevýhodných podmienok. Súčasne zmluvné strany prehlasujú, že sú oprávnené s predmetom zmluvy nakladať, ich zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je urobený v predpísanej forme.
3. Táto zmluva nadobúda platnosť jej podpísaním obidvomi zmluvnými stranami. Účinnosť nadobudne dňom povolenia vkladu vlastníckeho práva Katastrálnym úradom Košice, Správou katastra Košice I. v prospech kupujúceho.
4. Táto kúpna zmluva je vyhotovená v 4 - ich rovnopisoch, z toho 2 rovnopisy pre Katastrálny úrad v Košiciach, Správu katastra Košice I, po jednom rovnopise pre kupujúceho a pre predávajúceho.

V Košiciach V Košiciach

Za kupujúceho : Za predávajúceho:

prof. MUDr. Ladislav Mirossay, DrSc.

r e k t o r

### 